USS Theodore Roosevelt (CVN-71)

USS Theodore Roosevelt (runkonumero CVN-71) on Yhdysvaltain laivaston Nimitz-luokan lentotukialus. Aluksen lempinimi on the Big Stick ja sen kutsunimi on Rough Rider, joka oli myös presidentti Theodore Rooseveltin vapaaehtoisen ratsuväkiyksikön nimi Espanjan ja Yhdysvaltojen sodassa. Alus oli ensimmäinen Yhdysvaltain laivaston lentotukialus, joka rakennettiin suurmoduleina. Menetelmä vähensi kulkuaukkojen tekoa ja uudelleen sulkemista sekä mahdollistaa pidemmälle viedyt esiasennukset moduleihin. Menetelmän teki mahdolliseksi 900 tonnin nosturin käyttöönotto kokoonpanohallissa. Se lyhensi 16 kuukautta rungon tekoaikaa.US Carriers Net - USS Theodore Roosevelt

 Valmistus 

Alus tilattiin 30. syyskuuta 1980 Newport News Shipbuilding and Drydock Companyltä Newport Newsistä Virginiasta, missä köli laskettiin 31. lokakuuta 1981 puolustusministeri Caspar Weinbergerin hitsatessa ensimmäisen sauman. Laivastoministeri John F. Lehman ilmoitti 3. marraskuuta 1981 aluksen nimeksi tulevan USS Theodore Roosevelt. Alus laskettiin vesille 27. lokakuuta 1984 kumminaan Barbara Lehman ja liitettiin laivastoon 25. lokakuuta 1986 ensimmäisenä päällikkönään Paul W. Parcells.

 Palvelus 
Alus lähti 3. marraskuuta 1986 Newport Newsistä lentotoiminnan sertifiointiin Virginian rannikolle. Kello 13 VRC-40:nGrumman C-1A teki aluksen kannella ensimmäisen laskun jarruvaijereihin. Seuraavana päivänä aluksen kannelta nousi ensimmäisenä lentokoneena A-7E Corsair II. Alus saapui 17. marraskuuta tulevaan kotisatamaansa Norfolkin laivastotukikohtaan Virginiaan, mistä se teki koulutuspurjehduksen 7. – 19. joulukuuta Jacksonvillen alueelle asejärjestelmien käyttöönottamiseksi.

Alus lähti 4. tammikuuta 1987 Guantanamonlahdelle kuuden viikon koulutuspurjehdukselle. Aluksen SH-3H putosi 12. tammikuuta mekaanisen vian vuoksi mereen, mutta miehistö saatiin pelastettua. Alus ankkuroitui 28. tammikuuta New Providencen rannikolle viisipäiväiselle laivastovierailulle Nassauhun.

Alus oli 2. – 12. maaliskuuta Jacksonvillen alueella koulutustarkastuksessa, mistä palattuaan se teki ensimmäisen omaistenpäivän risteilyn 14. maaliskuuta. Alus siirrettiin 30. maaliskuuta Newport News Shipbuildingin telakalle koeajojen jälkeiseen huoltoon neljäksi kuukaudeksi. Alus oli 27. – 29. heinäkuuta 1987 vastaanottotarkastuksissa, joiden jälkeen se suoritti vielä kestokokeita syyskuun lopulle. Aluksen päällikkö Parcells luovutti 3. lokakuuta aluksen päällikkyyden Dayton W. Rittille.

Kommodori Charles S. Abbot vastaanotti 9. kesäkuuta 1990 aluksen päällikkyyden Dayton W. Rittiltä. Alus oli ensimmäisen kerran taistelutoimissa operaatio Aavikkomyrskyssä. Se saapui 14. tammikuuta Punaisellemerelle läpäistyään Suezin kanavan. Aluksen lennosto CVW-8 teki ensimmäisen taistelulentonsa 19. tammikuuta 1991. Se menetti 24. tammikuuta ensimmäisen koneensa, kun hävittäjäpommittajalaivueen VFA-15 F/A-18 Hornet putosi konerikon seurauksena mereen. Lennosto kärsi ensimmäisen taistelutappionsa rynnäkkölaivue VA-36:n A-6 koneen tuhouduttua hyökkäyksessä Faylaka-saarelle. Alukselta tehtiin yli 4 200 lentotehtävää, mikä on enemmän kuin miltään toiselta sotatoimiin osallistuneelta lentotukialukselta.

 Ufohavainnot 2014–2015 

Kuusi Theodore Rooseveltilla vuosina 2014–2015 palvellutta sotilaslentäjää kertoi myöhemmin havainnoineensa tunnistamattomia lentäviä esineitä Yhdysvaltain kaakkoisella rannikolla lähes päivittäin. Lentävät esineet olivat liikkuneet ääntä nopeammin vastatuuleen ilman näkyvää moottoria tai siipiä, minkä lisäksi ne näyttivät pysyvän taivaalla jopa 12 tuntia kerrallaan. Luutnantti Danny Accoinin mukaan esineet tuntuivat myös olevan tietoisia lentäjien läsnäolosta, sillä ne liikkuivat usein näiden lentokoneiden ympärillä. Lentävät esineet esiintyivät ensin ainoastaan tutkajärjestelmissä, mutta sittemmin niitä havaittiin myös paljaalla silmällä. Loppuvuonna 2014 kahteen ilmassa olleeseen lentokoneeseen lähes törmäsi tunnistamaton esine. Toisen koneen lentäjä kuvaili laskeuduttuaan tunnistamatonta esinettä ”pallon ympäröimäksi kuutioksi”. Joistakin kohteista saatiin myös videomateriaalia.

Theodore Rooseveltin lentäjät uskoivat ainakin aluksi lentävien esineiden olevan asevoimien testivaiheessa olevia miehittämättömiä ilma-aluksia. Aluksen miehistö kuitenkin luopui uskomuksesta törmäysvaaratilanteen jälkeen, koska ei ollut uskottavaa, että asevoimat asettaisi omat sotilaansa vaaraan testejä varten. Havainnoille ei ole toistaiseksi löytynyt varmaa syytä, ja ne loppuivat, kun Theodore Roosevelt lähti komennukselle Persianlahdelle keväällä 2015.

 Koronavirusepidemia 
Aluksen päälliköksi saapui 1. marraskuuta 2019 Brett E. Crozier, joka vastaanotti tehtävän Carlos A. Sardiellolta. Alus oli 15. marraskuuta North Islandin laivastoaseman laiturissa oltuaan kaksi päivää merellä miehistökoulutuksessa. Se osallistui 19. marraskuuta - 16. joulukuuta kahteen valmistavaan harjoitukseen, Composite Training Unit Exercise (COMPTUEX) ja Joint Task Force Exercise (JTFEX).

Alus lähti 17. tammikuuta 2020 San Diegosta partiomatkalle Tyynenmeren itäosiin. Aluksen varastoja täydennettiin 29. tammikuuta Oahun rannikolla USNS Arcticilta ja uudelleen 4. helmikuuta USNS Carl Barsherailta. Alus kiinnittyi 7. helmikuuta laituriin Guamin Apra Harborissa, jossa se oli kolme vuorokautta. Aluksen varastoja täydennettiin 13. helmikuuta merellä USNS Pecosilta.

Alus osallistui 15. helmikuuta USS American, USS Germantownin ja USS Bunker Hillin kanssa purjehtiessaan Okinawan kaakkoispuolella kuvaukseen (. Aluksen varastoja täydennettiin 16. helmikuuta merellä Pecosilta. Maaliskuun alussa alus läpäisi Luzonin salmen länteen.

Alus ankkuroitui 5. maaliskuuta neljän päivän laivastovierailulle Tien Sa Portiin Vietnamin Đà Nẵngin edustalla. Se osallistui 15. maaliskuuta purjehtiessaan Etelä-Kiinan merellä Bunker Hillin ja USS Russellin kanssa PHOTOEX:iin American, USS Green Bayn ja USS McCampbellin kanssa. Aluksen varastoja täydennettiin 17. maaliskuuta USNS Tippecanoelta. Alus osallistui 24. maaliskuuta Filippiinienmerellä American, Green Bayn, Germantownin, Blue Ridgen, Bunker Hillin ja USS Mustinin kanssa  PHOTOEX:ään. Se kiinnittyi laituriin 27. maaliskuuta Guamilla Apra Harborissa.

COVID-19 epidemian raivotessa aluksella sen päällikkö Crozier lähetti kirjeen lukuisille laivaston upseereille vaatien aluksen evakuointia ja karanteenia. Kirje vuodettiin San Francisco Chroniclelle, joka julkaisi sen. Laivasto määräsi 1. huhtikuuta aluksen evakuoitavaksi lukuun ottamatta noin 800 henkeä, joka  huolehti ydinreaktorista ja paloturvallisuudesta.

Lentukialusosasto 9:n komentaja kontra-amiraali Stuart P. Baker vapautti 2. huhtikuuta Crozierin tehtävästään, jolloin aluksen toinen upseeri Daniel J. Keeleristä tuli tilapäinen päällikkö. Aluksen päälliköksi saapui 6. huhtikuuta Carlos A. Sardiello.

Tapauksia oli 7. huhtikuuta 173. Seuraavana päivänä löytyi tajuttomana merimies, joka siirrettiin tehohoitoon.

Aluksella olleista 585:llä oli 12. huhtikuuta koronavirus. 43-vuotias pursimies kuoli 13. huhtikuuta. Noin 600:sta koronaviruksen saaneesta oli 16. huhtikuuta oireettomia noin 60 %. Seitsemän miehistönjäsentä oli 17. huhtikuuta sairaalassa, joista yksi tehohoidossa. 5. toukokuuta 1 156 miehistön jäsentä oli saanut koronaviruksen.

vasen|pienoiskuva|USS Theodore Roosevelt (CVN 71) Tyynellä valtamerellä (2020)
Theodore Roosevelt lähti 21. toukokuuta Apra Harborista noin 3 000 hengen miehistöllä miehistöharjoituksiin oltuaan satamassa 55 vuorokautta. Miehistöstä oli edelleen 1 800 henkeä maissa karanteenissa laivastotukikohdassa ja lähistön hotelleissa.https://www.foxnews.com/world/uss-theodore-roosevelt-back-sea-coronavirus-outbreak  Aluksen varastot täydennettiin 1. kesäkuuta merellä Guamin länsipuolella Pecosilta, minkä jälkeen se palasi Apra Harboriin. Karanteenista vapautuneet palasivat alukselle 3.-4. kesäkuuta.

 Lähteet 

 Viitteet 

 Aiheesta muualla 

Luokka:Nimitz-luokan lentotukialukset